получи никакви претенции относно обхвата на продукта.
 3. ДЪМПИНГ
 3.1. Процедура за определяне на нормалната стойност съгласно член 2, параграф 6а от основния регламент
 (31)
 С оглед на достатъчното налични доказателства при започването на разследването, които показват съществуването на значителни нарушения по отношение на КНР по смисъла на член 2, параграф 6а, буква б) от основния регламент, Комисията счете за целесъобразно да започне разследването по отношение на производителите износители от тази държава въз основа на член 2, параграф 6а от основния регламент.
 (32)
 Поради това с цел събиране на необходимите данни за евентуално прилагане на член 2, параграф 6а от основния регламент в известието за започване Комисията прикани всички китайски производители износители да предоставят информация относно материалите за влагане, които се използват за производството на калциев силицид. Трима китайски производители износители предоставиха съответната информация.
 (33)
 С цел да получи информацията, която смята за необходима за своето разследване по отношение на твърденията за значителни нарушения, Комисията изпрати въпросник на ПКНР. Освен това в точка 5.3.2 от известието за започване Комисията прикани всички заинтересовани страни да изложат становищата си, да представят информация и да осигурят доказателства в нейна подкрепа по отношение на прилагането на член 2, параграф 6а от основния регламент в срок от 37 дни от датата на публикуване на известието за започване в Официален вестник на Европейския съюз. ПКНР не предостави поисканата информация. Впоследствие Комисията уведоми ПКНР, че за да определи дали в КНР съществуват значителни нарушения, ще използва наличните факти по смисъла на член 18 от основния регламент.
 (34)
 В точка 5.3.2 от известието за започване Комисията определи Бразилия като потенциална представителна държава в съответствие с член 2, параграф 6а, буква а) от основния регламент с цел определяне на нормалната стойност въз основа на незасегнати от нарушения цени или референтни стойности. Освен това Комисията посочи, че ще проучи други евентуално подходящи представителни държави в съответствие с критериите, посочени в член 2, параграф 6а, буква а), първо тире от основния регламент.
 (35)
 На 7 май 2021 г. Комисията информира с бележка („първата бележка“) заинтересованите страни за съответните източници, които възнамерява да използва за определяне на нормалната стойност. В тази бележка Комисията представи списък на всички производствени фактори, като например суровини, труд и енергия, използвани за производството на калциев силицид. В допълнение Комисията посочи Бразилия и Аржентина като възможни представителни държави. Комисията получи коментари от жалбоподателя и от производителите износители Ketong и Shenghua. Тези коментари са анализирани подробно в съображения 93—119.
 (36)
 На 14 юни 2021 г. Комисията информира заинтересованите страни с втора бележка („втората бележка“) за съответните източници, които възнамерява да използва за определяне на нормалната стойност, като посочи Бразилия като представителна държава. Тя също така информира заинтересованите страни, че ще установи разходите за продажби, общите и административните разходи („ПОАР“) и печалбата въз основа на наличната информация за съответното дружество Rima Industrial S.A. („Rima Industrial“) в представителната държава: Във втората бележка бяха разгледани и получените коментари по първата бележка. Коментари по втората бележка бяха получени от жалбоподателя и от производителите износители Ketong и Shenghua. Тези коментари са анализирани подробно в